Ameerika Džässimuuseum
Ameerika Džässimuuseum (American Jazz Museum) on džässiteemaline muuseum Missouri osariigis Kansas Citys. Muuseumi eksponaatide hulka kuuluvad üle saja lindistuse, fotod, kuulsate džässmuusikute isiklikud asjad, näiteks Charlie Parkeri saksofon, filmid jpm. Muuseumis on džässiklubi Blue Room ja üle tänava asub džässiteater The Gem Theatre. Samas majas asub neegriliiga pesapallimuuseum.